Όπως αναφέρει το κάλεσμα, από τον Οκτώβριο του 2013 και την έναρξη της ποινικής δίωξης των ηγετικών στελεχών και μελών της Χρυσής Αυγής για διεύθυνση και ένταξη σε εγκληματική οργάνωση, έχουν υπάρξει πολλαπλές δράσεις που έχουν αναδείξει το πραγματικό πρόσωπο της εγκληματικής – ναζιστικής οργάνωσης.

Ωστόσο, τονίζουν πως αυτό δεν αρκεί, καθώς παρά την αναστολή της εκλογικής χρηματοδότησης της Χρυσής Αυγής, η ηγεσία της οργάνωσης εξακολουθεί να διαθέτει παχυλή χρηματοδότηση μέσα από τις βουλευτικές αποζημιώσεις και τα βουλευτικά προνόμια, σε αντίθεση με τα θύματα της δολοφονικής δράσης της Χρυσής Αυγής που δεν διαθέτουν καμία ενίσχυση από το κράτος για να παραστούν στη δίκη.